શીર્ષક: સ્થાનિકસ્વરાજ ચૂંટણી : બહુમતી હોવા છતાં અમદાવાદ જિલ્લા પંચાયત પ્રમુખપદ ભાજપને કેમ નહીં મળે?\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
પ્રતિકાત્મક તસ્વીર

જોકે અમદાવાદ જિલ્લા પંચાયતમાં સ્થિતિ થોડી અલગ છે. જિલ્લા પંચાયતની ચૂંટણીમાં ભાજપને અહીં 30 બેઠકો મળી છે જ્યારે કૉંગ્રેસને 4 બેઠકોથી સંતોષ માનવો પડ્યો છે. ભાજપને અહીં બહુમતી મળી હોવા છતાં પ્રમુખપદ કૉંગ્રેસના ઉમેદવારનાં ફાળે ગયું છે.

કેમ કે અમદાવાદ જિલ્લા પંચાયતના પ્રમુખનું પદ ST બેઠક માટે અનામત રાખવામાં આવ્યું છે. જેને પગલે વિરમગામ તાલુકાની શાહપુર બેઠકથી કૉંગ્રેસના પારુબેન પઢારની અઢી વર્ષ માટે જિલ્લા પંચાયતનાં પ્રમુખ બનશે.

અમદાવાદ જિલ્લા કૉંગ્રેસ પ્રમુખ પકંજસિંહ વાઘેલા કહે છે કે, "ST મહિલા સભ્ય માટે પ્રમુખ પદ અનામત રાખવામાં આવ્યું છે. ચૂંટાયેલા સભ્યોમાં એકમાત્ર પારુબેન એવા સભ્ય છે જેઓ પ્રમુખપદ માટેની બધી શરતો પૂર્ણ કરે છે અને એટલા માટે હવે તેઓ પ્રમુખ બનશે."

તેઓ વધુમાં કહે છે કે, "જિલ્લા પંચાયતના વિકાસ કામો સારી રીતે થાય તે માટે કૉંગ્રેસ પક્ષ સતત પારુબેનને માર્ગદર્શન આપશે. પારુબેન જિલ્લા પંચાયતની સાથે-સાથે પોતાનાં વિસ્તારનાં વિકાસ કામો સારી રીતે પૂર્ણ કરી શકે તે માટે પણ પક્ષ બધી રીતે તેમને સહયોગ આપશે."

કોણ છે પારુબેન પઢાર?

પારુબેન પઢાર જેઓ અમદાવાદ જિલ્લા પંચાયતનાં પ્રમુખ બનવાનાં છે.

પારુબેન પઢાર છેલ્લાં 20 વર્ષથી કૉંગ્રેસના સક્રિય સભ્ય છે. તેઓ કૉંગ્રેસ પક્ષમાં ઘણાં હોદ્દાઓ પર રહી ચૂક્યા છે. તેમણે શાહપુર ગામનાં સરપંચ તરીકે પણ કામ કર્યું છે અને હવે કૉંગ્રેસની ટિકિટ પર જિલ્લા પંચાયતની બેઠક પર ચૂંટાયા છે. હાલ તેઓ ગ્રામ પંચાયતના સભ્ય પણ છે.

પારુબેનના પતિ અંબારામ પઢાર કહે છે કે, "જાહેર જીવનમાં પારુએ લોકોના ઘણાં કામો કર્યાં છે અને એટલા માટે જિલ્લા પંચાયતની ચૂંટણીમાં તેઓ જીતશે એવી બધાને ખાતરી હતી. હવે જ્યારે તક મળી છે ત્યારે તે જિલ્લાના વિકાસના કામો આગળ વધારવામાં અને પૂર્ણ કરવા માટે કાર્ય કરશે."

અંબારામ પઢાર 25 વર્ષથી કૉંગ્રેસમાં સક્રિય છે અને તેઓ એક ટર્મ માટે શાહપુર ગામના સરપંચ પણ રહી ચૂક્યા છે. 2015માં વિરમગામ તાલુકા પંચાયતની ચૂંટણીમાં તેઓ શાહપુર બેઠકથી ચૂંટાઈ આવ્યા હતા. દંપતીને એક પુત્ર છે પરતું તેમણે રાજકરણમાં પ્રવેશ કર્યો નથી.

ચૂંટણીપંચ અનુસાર ચૂંટણીમાં પારુબેનને 9018 મત મળ્યાં છે, જ્યારે ભાજપના ઉમેદવાર લલિતા પઢારને 8064 મત મળ્યાં છે.

જનતાના કામ કરવા માંગુ છુંઃ પારુબેન પઢાર

PARUBEN PADHAR

બીબીસી ગુજરાતી સાથેની વાતચીતમાં પારુબેન કહે છે, "મને ખાતરી હતી કે હું ચૂંટણી જીતીશ. ચૂંટણી લડતી...